Nuorten eli 14–20-vuotiaiden päivittäinen tupakointi on vähentynyt.

Kun vuonna päivittäin tupakoi 16-vuotiaista pojista kuusi prosenttia ja tytöistä seitsemän prosenttia, olivat vastaavat osuudet vuonna 2005 tytöillä 27 prosenttia ja pojilla 23 prosenttia, kertoo Terveyden ja hyvinvoinnin laitos.

Ammatillisten oppilaitosten opiskelijoista päivittäin tupakoi huomattavasti useampi kuin lukiolaisista. Myös nuuskan päivittäinen käyttö on yleisempää ammatillisten oppilaitosten opiskelijoiden kuin lukiolaisten keskuudessa.

Suomalaisista 20–64-vuotiaista noin 15 prosenttia tupakoi päivittäin. Miehistä päivittäin tupakoi 16 prosenttia ja naisista 15 prosenttia.

Eläkeikäisistä eli 65–84-vuotiaista päivittäin tupakoi yhdeksän prosenttia, eläkeikäisistä miehistä yksitoista prosenttia ja naisista seitsemän prosenttia.

Viimeisten kymmenen vuoden aikana aikuisväestön tupakointi on pääsääntöisesti vähentynyt. Eläkeikäisten miesten tupakointi on pysynyt ennallaan ja naisten tupakointi on hieman lisääntynyt.